Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 16350

1. fejezet Meghatározások 1. Megjegyzés.— A "Nemzetközi Rádiószabályzat"-ra vonatkozó minden hivatkozás a Nemzetközi Távközlési Egyesület (ITU) által közzétett Nemzetközi Rádiószabályzatra vonatkozik. A Nemzetközi Rádiószabályzat újra és újra módosításra kerül az általában két vagy három évenként megrendezésre kerülő Rádiótávközlési Világ-Konferenciák záróközleményeiben kifejezett döntéseknek megfelelően. A Nemzetközi Távközlési Egyesület /ITU/ eljárásainak azon részeit, amelyek a légiforgalmi rádiórendszerek frekvenciáinak felhasználására vonatkozó további információkat tartalmazzák, a Polgári Légiközlekedés Rádió Frekvencia Spektrum Követelmények kézikönyve foglalja össze, amely egyúttal a jóváhagyott ICAO elvek ismertetését is magába foglalja (Doc 9718). .Megjegyzés: .— Az S-módú kiterjesztett squitter rendszer a Massachusetts Institute of Technology (MIT) Lincoln Laboratory által bejegyzett szabadalom. A MIT Lincoln Laboratory 1966. augusztus 22-én közleményt adott ki a Commerce Daily-ben (CBD), az Egyesült Államok Kormányának egyik kiadványában, amely szerint nem kívánja szabadalom tulajdonosi jogát érvényesíteni senki ellen a szabvány kereskedelmi vagy nem-kereskedelmi használatánál annak érdekében, hogy elősegítse az S-módú kiterjesztett squitter technológia lehető legszélesebb felhasználását. Továbbá az ICAO-hoz írott 1998. augusztus 27-én kelt levelében a MIT Lincoln Laboratory megerősítette, hogy a CBD közlemény kielégíti a nemzetközi előírásokban és ajánlott gyakorlati eljárásokban leírt, a szabadalmi jogra vonatkozó nyilatkozattal szembeni ICAO követelményeket, és hogy a szabadalom tulajdonosai ezt az eljárást díjmentesen felajánlják bármilyen célú felhasználásra. Összeütközés elkerülését biztosító fedélzeti rendszer — Airborne collision avoidance system (ACAS) A másodlagos felderítő radar (SSR) válaszjeladó egysége jeleinek segítségével működő fedélzeti rendszer, amely a földi berendezésektől függetlenül tájékoztatja a légijármű vezetőjét az SSR válaszjeladóval felszerelt, összeütközési veszélyt jelentő egyéb légijárművekről. Megjegyzés. - A fent hivatkozottak azok az SSR válaszjeladók, amelyek C-módban vagy S-módban működnek. Légijármű címzés – Aircraft address Huszonnégy bit egyedi kombinációja, amely egy légijármű jelölésére áll rendelkezésre levegő-föld kommunikáció, navigáció és légtér ellenőrzés céljára. Összeütközés elkerülési logika - Collision avoidance logic Az ACAS részének alrendszere, amely analizálja a megközelítő- és a saját légijárműre vonatkozó adatokat, eldönti, hogy a tanácsadás alkalmas-e vagy nem, ha igen, akkor a tanácsadásokat generálja. A következő feladatokat látja el: távolság- és tengerszint feletti magasság követés, veszély érzékelés és megoldási tanácsadás (bólintási utasítás) létrehozás. Nem tartalmazza a felderítést. Emberi tényező alapelvek - Human Factors principles A légiközlekedés tervezés, jogosítás, kiképzés, üzemeltetés és karbantartás vonatkozó alapelvei, amelyek célja az emberi teljesítmény és teljesítőképesség tényezőinek átfogó és teljes mértékű figyelembevételével biztonságos kapcsolat kialakítása a személyek és a rendszer egyes (műszaki) elemei között. Másodlagos felderítő radar - Secondary surveillance radar (SSR) Felderítő radar rendszer, amely adó/vevőket (lekérdezőket) és válaszjeladókat használ. 2007/70/II. szám Megjegyzés. - A lekérdezőkkel és válaszjeladókkal szembeni követelményeket a 3. fejezet tartalmazza. Felderítő radar - Surveillance radar A légijármű, távolság és azimut szerinti helyzetének meghatározására használatos radarberendezés.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes